Utveksling/Søknad

UtvekslingDestinasjonerAvtalenett**Søknad**

## Prosessen

Du har valget mellom å søke på en av plassene innenfor AHOs avtalenett, eller søke deg til en annen institusjon uten en slik avtale. Avhengig av hvilken løsning man velger, gjelder ulike rutiner og regler. Først må du finne ut hvor du har lyst til å reise, og det anbefales at du begynner planleggingen en stund i forveien. Snakk med medstudenter eller fagpersoner, ta kontakt med internasjonale studenter ved AHO eller søk på internett for å finne ut mer om hvor du har lyst til å dra. Ta gjerne kontakt med studieadministrasjonen.

Dersom antallet søkere overstiger antallet plasser, må AHO foreta et utvalg; Da ser de på deres innsendte søknader og porteføljer, for å vurdere hvilke de ønsker å videresende til partnerinstitusjonen. I slike tilfeller vil det først bli tatt hensyn til prioriteringsrekkefølge i de interne søknadene.

Har du vært på utveksling, må du søke om endelig godkjenning og innpassing etter at du er kommet tilbake fra oppholdet. Etter endt utenlandsopphold har du anledning til å søke om godkjenning og innpass av de eksterne kursene. Søknaden må inneholde karakterutskrift, emnebeskrivelser og portfolio. Søknaden blir innvilget dersom fagene er relevante for graden din ved AHO, og dersom portfolioen har et nivå som forventes av studentarbeid ved AHO.

### Fremgangsmåte

*Slik søker du*

1. Søknadsskjema
Fyll ut og send søknadsskjema innen fristen (1. feb / 15. sep), der du fører opp opptil tre utvekslingsavtaler i prioritert rekkefølge. NB! Husk å laste opp portefølje i skjemaet.
* Frist for å søke utveksling høstsemesteret og hele studieåret er 1. februar.
* Frist for å søke utveksling vårsemesteret er 15. september.

2. Få godkjenning
Dersom det er flere søkere enn plasser, må AHO velge hvem de ønsker å nominere. I slike tilfeller vil det først bli tatt hensyn til prioriteringsrekkefølge i de interne søknadene. Deretter sender AHO søknaden din videre til det utenlandske lærestedet. Kort tid etter AHOs søknadsfrister får du tilsendt informasjon om den videre søknadsprosessen. Studieadministrasjonen veileder deg gjennom søknadsprosessen, og fungerer som bindeledd mellom deg og det utenlandske lærestedet. Få garanti av både AHO og vertsinstitusjonen for at kursene du tar på utveksling blir godkjent.
3. Vent på tilbakemelding
Blir du godkjent som kandidat for utveksling, les om søknadsprosedyre på informasjonssidene under Ark/Des/Landskap over.
4. Fiks det praktiske
Søk lån, stipend, reisestøtte og språkstipend (om du tar forberedende språkkurs). Søk evt. visum.
5. Reis!
Få nye faglige perspektiver, språkkunnskaper, venner og erfaringer.

## Portefølje

Alle søkere må levere portfolio som en del av søknaden. Portfolioen blir vurdert av det relevante programutvalget. Programutvalgene forbeholder seg retten til å avslå søknader.

### Arkitektur

Porteføljen vurderes ut fra følgende kriterier:

1. Kunnskap om og sensibilitet overfor ulike aspekter ved arkitekturstudier
	1. Romlighet
	2. Tektonikk
	3. Funksjonalitet
	4. Utvalg av skalaer (interiør til urban)
2. Kvalitet og variasjon av ferdigheter:
	1. Tekniske tegninger
	2. Diagrammer, grafer, kart
	3. 3D-illustrasjoner / Renders / Axonometri
	4. Fysisk og digital modellering
3. Porteføljestruktur
	1. Omfang
	2. Klarhet
	3. Utvikling

Retningslinjer for porteføljen:

* Porteføljer bør inneholde minimum 5 skoleprosjekter, maksimalt 10
* Det kan legges til 1-2 prosjekter som ikke er skoleprosjekter, f.eks. kontorarbeidserfaring, egeninitierte prosjekter
* Start med et av dine beste prosjekter, og avslutt med et annet av dine beste prosjekter
* Porteføljer skal inneholde korte, beskrivende tekster (kontekst, prosjektperiode og din rolle i den, hvilket semester, lærer)
* Gjør det klart hvilke verk som er gruppearbeid og hvilke som er individuelle
* Bruk én side per prosjekt, 2-3 sider på de beste prosjektene dine, inkludert prosessbilder
* Skille tydelig mellom prosjekter, ved å starte en ny side eller annet. Layout, luft, typografi, informasjonshierarki og komposisjon skal gjøre Det enkelt å få oversikt
* PDF-format, liggende layout
* Gjerne en nettside i tillegg

Legg ved CV som en del av porteføljen

### Design

* Porteføljen skal inneholde minimum 5 skoleprosjekter, maksimum 10 prosjekter
* Om dere ønsker, kan dere legge ved 1 – 2 prosjekter som ikke er skoleprosjekter, men dette må komme i tillegg til skoleprosjektene (og være tydelig beskrevet)
* Start med ett av de beste prosjektene, avslutt med ett av de beste prosjektene
* Porteføljen skal inneholde korte, beskrivende tekster (kontekst, lengden av- og din rolle i prosjektet, når i studiet har prosjektet funnet sted)
* Det må komme tydelig frem hva som er individuelt arbeid og hva som er gruppearbeid
* Bruk 1 side pr. prosjekt, 2-3 sider på ca. 3 av de beste prosjektene (inkluder prosessbilder)
* Husk ny side eller andre tydelige skiller mellom prosjektene. Layout, luft, typografi og hierarki i informasjonen samt komposisjon bør gjøre det lett å få et overblikk.
* Bruk PDF liggende format, og helst en nettside i tillegg.
* CV i stående A4 format separat i tillegg.

## Referanseliste

1. ↑ AHO: Utveksling for studenter, 2023
2. ↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 AHO: Utveksling: Generell informasjon - Nyttige tips og lenker til planlegging av utveksling
3. ↑ AHO: Utveksling: Utdanning fra andre læresteder, 2023
4. ↑ 4,0 4,1 4,2 4,3 AHO: Utveksling fra AHO, 2023